b'\n_START_ARTICLE_\nCentrala Tejo\n_START_SECTION_\nIstoria\n_START_PARAGRAPH_\nCl\xc4\x83dirile construite \xc3\xaen 1909, care acum nu mai exist\xc4\x83, constituie primitiva Central\xc4\x83 Tejo, care a continuat s\xc4\x83 lucreze p\xc3\xa2n\xc4\x83 \xc3\xaen 1921. Aceasta a fost desenat\xc4\x83 \xc8\x99i proiectat\xc4\x83 de inginerul Lucien Neu, iar construc\xc8\x9bia a fost realizat\xc4\x83 de firma Vieillard & Touzet (acesta din urm\xc4\x83, Ferdinand Touzet, a fost un discipol al lui Gustave Eiffel)._NEWLINE_\xc3\x8en decursul anilor, ma\xc8\x99in\xc4\x83riile au fost modificate pentru a m\xc4\x83rii puterea centralei \xc8\x99i, \xc3\xaen anul 1912, moment \xc3\xaen care toate echipamentele au fost instalate, centrala dispunea de cincisprezece mici cazane Belleville \xc8\x99i cinci generatoare cu o capacitate de 7,75MW. Din anul 1916 \xc8\x99i p\xc3\xa2n\xc4\x83 c\xc3\xa2nd a fost dezactivat\xc4\x83 \xc3\xaen anul 1921, a primit vapori de la noile cazane instalate \xc3\xaen cl\xc4\x83direa actual\xc4\x83 de joas\xc4\x83 presiune fiind dezactivat\xc4\x83,demontat\xc4\x83 \xc8\x99i folosit\xc4\x83 ca depozite \xc8\x99i ateliere de lucru \xc3\xaencep\xc3\xa2nd de la acea dat\xc4\x83 \xc8\x99i p\xc3\xa2n\xc4\x83 \xc3\xaen anul 1938, moment \xc3\xaen care a fost demolat\xc4\x83 pentru a se construii cl\xc4\x83direa pentru cazanele de mare presiune.\n_START_SECTION_\nFaza de Joas\xc4\x83 Presiune\n_START_PARAGRAPH_\nInstala\xc8\x9biile de joas\xc4\x83 presiune au \xc3\xaenceput s\xc4\x83 fie construite \xc3\xaen anul 1914 \xc8\x99i au fost finalizate \xc3\xaen anul 1930, av\xc3\xa2nd trei faze de construire de mare importan\xc8\x9b\xc4\x83. Prima (1914-1921) cuprinde construirea a dou\xc4\x83 instala\xc8\x9bii industriale pentru cazane, sala ma\xc8\x99inilor pentru alternatoare \xc8\x99i pentru substa\xc8\x9bie._NEWLINE_A doua etap\xc4\x83 (1914-1928) corespunde cu prima extindere a s\xc4\x83lii pentru cazane cu o nou\xc4\x83 instala\xc8\x9bie longitudinal\xc4\x83, cu achizi\xc8\x9bionarea de un nou generator, cu construirea de un distribuitor de c\xc4\x83rbune \xc8\x99i cu pilonii pentru canalele circuitului de r\xc4\x83cire._NEWLINE_\xc3\x8en sf\xc3\xa2r\xc8\x99it,a treia faz\xc4\x83 (1928-1930), a avut loc ultima extindere a s\xc4\x83lii pentru cazane, cu o nou\xc4\x83 instala\xc8\x9bie industrial\xc4\x83 de propor\xc8\x9bii mai mari dec\xc3\xa2t celelalte, de la sala pentru ma\xc8\x99ini \xc8\x99i a substa\xc8\x9bie._NEWLINE_A\xc8\x99adar, \xc3\xaencep\xc3\xa2nd de la 1930, sala pentru cazane a centralei a avut unsperzece cazane de joas\xc4\x83 presiune; zece dintre ele marca Babcock & Wilcox \xc8\x99i una marca Humboldt. Sala pentru ma\xc8\x99ini, la r\xc3\xa2ndul ei, a avut cinci generatoare de diferite puteri \xc8\x99i m\xc4\x83rci: Escher & Wiss, AEG (dou\xc4\x83 grupuri), Stal-Asea \xc8\x99i Escher Wiss/Thompson.\n_START_SECTION_\nFaza de \xc3\x8enalt\xc4\x83 Presiune\n_START_PARAGRAPH_\nCu cre\xc8\x99terea puterii celor dou\xc4\x83 noi grupuri de turboalternatoare AEG ansamblate \xc3\xaen 1934, a fost necesar\xc4\x83 instalarea de noi cazane, care func\xc8\x9bionau cu vapori de \xc3\xaenalt\xc4\x83 presiune. Construc\xc8\x9bia a fost ridicat\xc4\x83 pe terenul ocupat anterior de primitiva Central\xc4\x83 Tejo, care a fost demolat\xc4\x83 \xc3\xaen 1938 pentru a se construii aceast\xc4\x83 nou\xc4\x83 cl\xc4\x83dire pentru cazanele de \xc3\xaenalt\xc4\x83 presiune,cea mai impun\xc4\x83toare cl\xc4\x83dire a complexului. Interiorul ei ad\xc4\x83postea trei mari cazane de \xc3\xaenalt\xc4\x83 preiune, marca Babcock & Wilcox, care au \xc3\xaenceput s\xc4\x83 func\xc8\x9bioneze \xc3\xaen anul 1941._NEWLINE_Odat\xc4\x83 cu distrugerea primitivei Centrale Tejo \xc8\x99i cu instalarea cl\xc4\x83dirilor pentru cazanele de \xc3\xaenalt\xc4\x83 presiune, a fost necesar spa\xc8\x9biu pentru ateliere \xc8\x99i depozite. CRGE  a cump\xc4\x83rat terenuri adiacente situate \xc3\xaen partea de est a complexului,unde era vechea rafin\xc4\x83rie de zah\xc4\x83r Senna Sugar Estates, Ltd. proprietatea Companhia de A\xc3\xa7\xc3\xbacar de Mo\xc3\xa7ambique (Companiei de Zah\xc4\x83r din Mozambic). A fost de asemenea necesar\xc4\x83 crearea unei camere, pentru tratarea apei, care a fost instalat\xc4\x83 \xc3\xaen interiorul cl\xc4\x83dirii pentru cazanele de joas\xc4\x83 presiune, de unde au fost dezmembrate primele dou\xc4\x83 cazane._NEWLINE_\xc3\x8en 1950 cl\xc4\x83direa pentru cazanele de \xc3\xaenalt\xc4\x83 presiune, a fost extins\xc4\x83 pentru a include \xc3\xaenc\xc4\x83 un cazan, care a intrat \xc3\xaen serviciu \xc3\xaen anul urm\xc4\x83tor \xc8\x99i care a fost ultima extindere a centralei.\n_START_SECTION_\nIntegrarea \xc3\xaen Re\xc8\x9beaua Electric\xc4\x83 Na\xc8\x9bional\xc4\x83\n_START_PARAGRAPH_\nOdat\xc4\x83 cu intrarea \xc3\xaen vigoare \xc3\xaen anul 1944, a Legii 2002-Legea de Electrificare Na\xc8\x9bional\xc4\x83, care  a dat prioritate absolut\xc4\x83 pentru producerea de energie hidroelectric\xc4\x83, Centrala Tejo a trecut pe un loc secundar \xc3\xaen sectorul electric, datorit\xc4\x83 construc\xc8\x9biei primei mari centrale hidroelectrice, barajul Castelo do Bode, care a \xc3\xaenceput s\xc4\x83 func\xc8\x9bioneze \xc3\xaen anul 1951, f\xc4\x83c\xc3\xa2nd ca Centrala Tejo s\xc4\x83 devin\xc4\x83 treptat o central\xc4\x83 de rezerv\xc4\x83._NEWLINE_Cu toate acestea, Centrala Tejo s-a men\xc8\x9binut \xc3\xaen func\xc8\x9bionare continu\xc4\x83 \xc3\xaentre anii 1951 \xc8\x99i 1968, cu excep\xc8\x9bia anului 1961. \xc3\x8en anul 1972, \xc3\xaen urma unui atac \xc3\xaempotriva regimului Salazar, au fost distruse liniile electrice de \xc3\xaenalt\xc4\x83 tensiune care transportau energia electric\xc4\x83 de la centrala hidroelectric\xc4\x83 Castelo de Bode p\xc3\xa2n\xc4\x83 \xc3\xaen Lisabona, ocazie care a f\xc4\x83cut ca centrala Tejo s\xc4\x83 fie pus\xc4\x83 din nou \xc3\xaen mi\xc8\x99care, produc\xc3\xa2nd energie electric\xc4\x83 pentru ultima dat\xc4\x83 \xc3\xaen istoria sa. \xc3\x8enchiderea oficial\xc4\x83 a fost \xc3\xaen anul 1975.\n_START_SECTION_\nCentrala Tejo ca Muzeu de Electricitate\n_START_PARAGRAPH_\nDup\xc4\x83 \xc3\xaenchiderea \xc8\x99i na\xc8\x9bionalizarea companiilor electrice, s-a decis darea unei noi vie\xc8\x9bi acestei vechi centrale termoelectrice, redeschiz\xc3\xa2ndu-se  cu scopuri culturale. \xc3\x8en anul 1986 s-a constituit  prima echip\xc4\x83 responsabil\xc4\x83 pentru Muzeu, care \xc3\xaen anul 1990 a deschis por\xc8\x9bile pentru public._NEWLINE_\xc3\x8entre anii 2001 \xc8\x99i 2005, Muzeul a suferit o restructurare profund\xc4\x83, de la  tot patrimoniul arhitectural p\xc3\xa2n\xc4\x83 la con\xc8\x9binutul muzeologic. \xc3\x8en cele din urm\xc4\x83, \xc3\xaen anul, 2006, muzeul \xc8\x99i-a deschis por\xc8\x9bile, dar acum cu un nou tip de muzeologie, mult mai educa\xc8\x9bional \xc8\x99i mai dinamic.\n_START_SECTION_\nSetul de Arhitectur\xc4\x83\n_START_PARAGRAPH_\nSetul arhitectural al Centralei Tejo, dup\xc4\x83 succesivele transform\xc4\x83ri \xc8\x99i extinderi de-a lungul anilor, este \xc3\xaentr-o stare perfect\xc4\x83 de conservare \xc3\xaen cazul unui mare complex de fabrica\xc8\x9bie din prima jum\xc4\x83tate al secolului XX._NEWLINE_\xc3\x8entreg complexul de cl\xc4\x83diri se afl\xc4\x83 \xc3\xaen plin\xc4\x83 armonie estetic\xc4\x83 datorit\xc4\x83 folosirii unei structuri din fier acoperit cu c\xc4\x83r\xc4\x83mid\xc4\x83 \xc3\xaen toate corpurile sale. Cu toate acestea,exist\xc4\x83 diferite stiluri \xc3\xaentre instala\xc8\x9biile de joas\xc4\x83 presiune \xc8\x99i  cl\xc4\x83direa de \xc3\xaenalt\xc4\x83 presiune.\n_START_SECTION_\nFunc\xc8\x9bionarea Centralei\n_START_PARAGRAPH_\nPrincipiul de func\xc8\x9bionare a unei centrale termoelectrice, se bazeaz\xc4\x83 pe arderea unui combustil pentru a produce aburi care, la r\xc3\xa2ndul s\xc4\x83u, rote\xc8\x99te un generator de curent electric. Acest lucru e simplu de realizat teoretic, dar \xc3\xaen practic\xc4\x83 este necesar un set complex de ma\xc8\x99ini, circuite \xc8\x99i logistic\xc4\x83._NEWLINE_\xc3\x8en Centrala Tejo combustibilul principal a fost c\xc4\x83rbunele, care sosea pe cale maritim\xc4\x83 \xc8\x99i era desc\xc4\x83rcat \xc3\xaen pia\xc8\x9ba cu acela\xc8\x99i nume pentru ca ulterior, s\xc4\x83 treac\xc4\x83 prin concasor \xc8\x99i apoi \xc3\xaen hambarele mixere. De aici, continua spre banda de distribu\xc8\x9bie \xc3\xaen partea de sus a cl\xc4\x83dirii, de unde c\xc4\x83dea pe banda de ardere \xc3\xaen interiorul cuptorului. Aici era ars la o temperatur\xc4\x83 de aproximativ 1200\xcb\x9aC._NEWLINE_Astfel c\xc4\x83ldura generat\xc4\x83, transforma \xc3\xaen aburi apa care trecea prin tuburile din interiorul cazanului \xc8\x99i care ulterior, era direc\xc8\x9bionat c\xc4\x83tre turboalternatoare. Apa folosit\xc4\x83 aici,circula \xc3\xaen circuit \xc3\xaenchis \xc8\x99i era pur\xc4\x83 din punct de vedere chimical. Pentru aceasta, trecea printr-un proces de purificare \xc8\x99i filtrare pentru a prevenii deteriorarea echipametelor centralei._NEWLINE_Prin urmare, aburul c\xc4\x83l\xc4\x83torea prin tuburi de \xc3\xaenalt\xc4\x83 presiune (38\xc2\xa0kg/cm\xe2\x82\x82) p\xc3\xa2n\xc4\x83 la generatoare, unde turbin\xc4\x83 transforma energie termic\xc4\x83 de aburi \xc3\xaen energie mecanic\xc4\x83, iar alternatorul transforma energie mecanic\xc4\x83, care era transmis\xc4\x83 de turbina, \xc3\xaen energie electric\xc4\x83, produc\xc3\xa2nd curent electric trifazat de 10 500 V cu o frecven\xc8\x9b\xc4\x83 de 50\xc2\xa0Hz, care, dup\xc4\x83 ce trecea prin sta\xc8\x9bia de transformare a centralei, era distribuit\xc4\x83 c\xc4\x83tre consumatori._NEWLINE_Aburul la r\xc3\xa2ndul s\xc4\x83u, dupa ce realiza lucrul \xc3\xaen turbin\xc4\x83, era dirijat spre condensator unde era transformat din nou \xc3\xaen ap\xc4\x83 pentru a fi reutilizat din nou \xc3\xaen cazane. Aburul fierbinte redevenea \xc3\xaen stare lichid\xc4\x83 prin contactul cu pere\xc8\x9bii reci ai tuburilor din interiorul condensatorului, prin care trecea apa rece din r\xc3\xa2u. Prin urmare, apa r\xc3\xa2ului niciodat\xc4\x83 nu intra \xc3\xaen contact direct cu apa pur\xc4\x83 folosit\xc4\x83 ca fluid de lucru. Din condensator, apa era pompat\xc4\x83 \xc3\xaenapoi \xc3\xaen cazane \xc8\x99i sub aceast\xc4\x83 form\xc4\x83 \xc3\xaenchidea ciclul.\n_START_SECTION_\nCondi\xc8\x9biile de lucru \xc3\xaen Central\xc4\x83\n_START_PARAGRAPH_\nFunc\xc8\x9bionarea centralei era imposibil\xc4\x83 f\xc4\x83r\xc4\x83 persoanele care,timp de genera\xc8\x9bii, au lucrat acolo. Era necesar\xc4\x83 o reparti\xc8\x9bie strict\xc4\x83 a muncii, precum \xc8\x99i un sistem de lucru \xc3\xaen schimburi, pentru a asigura func\xc8\x9bionarea continu\xc4\x83 a centralei. Aproximativ cinci sute de muncitori care au lucrat toat\xc4\x83 ziua \xc8\x99i toat\xc4\x83 noaptea, au fost distribui\xc8\x9bi pe mai mult de patruzeci \xc8\x99i cinci de func\xc8\x9bii diferite. Aceste func\xc8\x9bii au variat de la desc\xc4\x83rc\xc4\x83tori de c\xc4\x83rbune, p\xc3\xa2n\xc4\x83 la cei mai specializa\xc8\x9bi tehnicieni \xc8\x99i ingineri, lucr\xc3\xa2nd \xc3\xaen sala de cazane, \xc3\xaen ateliere de t\xc3\xa2mpl\xc4\x83rie \xc8\x99i \xc3\xaen fier\xc4\x83rie, etc._NEWLINE_Cele mai grele lucr\xc4\x83ri, erau cele care implicau arderea c\xc4\x83rbunelui, fie \xc3\xaen sala pentru cazane fie \xc3\xaen sala cenu\xc8\x99arelor, f\xc4\x83c\xc3\xa2nd ca muncitorii s\xc4\x83 \xc3\xaendure temperaturi extrem de ridicate din cauza arderii c\xc4\x83rbunelui \xc3\xaen interiorul cazanelor, apoi praful provenit de la c\xc4\x83rbune \xc8\x99i zgomotele asurzitoare pe tot parcursul timpului lucrat \xc3\xaen schimburi, faceau munca foarte grea. A\xc8\x99a  a fost \xc3\xaen sala pentru cazane unde lucrau cei mai mul\xc8\x9bi muncitori \xc8\x99i unde erau mai multe sarcini diferite. Aici se \xc3\xaent\xc3\xa2lneau inginerul tehnic-\xc8\x99ef, ingineri tehnici, fochistul-sef,vice-fochistul,fochi\xc8\x99ti \xc8\x99i muncitori (care scoteau cenu\xc8\x99a), to\xc8\x9bi av\xc3\xa2nd condi\xc8\x9bii de lucru dure, mai ales cei din urm\xc4\x83.'